रोहित के अलावा रोबिन उथप्पा को भी आखिरी दो मैचों के लिये टीम में चुना गया है और कोहली ने कहा कि कर्नाटक का यह बल्लेबाज विकेटकीपर की भूमिका निभाएगा। उन्होंने कहा, रोबिन उथप्पा विकेटकीपिंग करेगा। उसे विकेटकीपर बल्लेबाज के रूप में लिया गया है। वह आईपीएल में विकेटकीपिंग कर चुका है। उसने क्लबों की तरफ से वास्तव में अच्छा खेल दिखाया। यह उसके पास विकेट के आगे और विकेट के पीछे अपना कौशल दिखाने का सुनहरा मौका है जो कि भविष्य में हमारे लिये उपयोगी साबित हो सकता है।